বদ্রীনাথে বিপর্যয়! হুড়মুড়িয়ে ভাঙল হিমবাহ, বরফে আটক ৪৭ শ্রমিক

ওয়েব ডেস্ক: ফের একবার রুদ্ররূপ ধারণ করল প্রকৃতি! শুক্রবার সকালেই তীব্র ভূমিকম্পে কেঁপে ওঠে নেপাল থেকে উত্তর ভারতের একাংশ। আর এবার খবর এল উত্তরাখণ্ড (Uttarakhand) থেকে। বদ্রীনাথ (Badrinath) ধামে নেমে এল ভয়াবহ তুষারধস (Avalanche)। এর জেরে বরফের নিচে চাপা পড়লেন অন্তত ৪৭ জন শ্রমিক। জানা গিয়েছে, গত দু’দিন ধরে প্রবল তুষারপাত (Snowfall) হয়েছে এলাকায়। সেই কারণে শুক্রবার সকালে মানা এবং ঘাস্তোলিক সংযোগকারী জাতীয় সড়কের উপর নেমে আসে ভয়াবহ তুষারধস।

সূত্রের খবর, বরফের নিচে আটকে পড়া শ্রমিকরা বর্ডার রোড অর্গানাইজেশন-এর চুক্তিভিত্তিক কর্মী। তাই স্থানীয় প্রশাসন এবং বিআরও ঘটনাস্থলে পৌঁছে যৌথভাবে উদ্ধারকাজ শুরু করেছে। তবে প্রবল ঠান্ডা এবং প্রতিকূল আবহাওয়ার কারণে উদ্ধার কাজে অসুবিধার সম্মুখীন হতে হচ্ছে তাঁদের। সর্বশেষ পাওয়া খবর অনুযায়ী, এখনও পর্যন্ত ১৬ জনকে উদ্ধার করা সম্ভব হয়েছে। এখনও বরফের নীচে আটকে ৪১ শ্রমিক।

আরও পড়ুন: মার্চ মাসে কতদিনের জন্য বন্ধ থাকতে চলেছে ব্যাঙ্ক! জেনে নিন তালিকা

উল্লেখ্য, গত ৪৮ ঘণ্টার প্রবল তুষারপাতের ফলে হিমবাহে ধস নামে। এর ফলে সেখানের যেসব এলাকায় নির্মাণকাজ চলছিল, সেখানে ব্যাপক ক্ষয়ক্ষতি হয়েছে। আশঙ্কা করা হচ্ছে, আবারও তুষারধস নামতে পারে উত্তরাখণ্ডে। তাই রাজ্য সরকারের পক্ষ থেকে বদ্রীনাথের বাসিন্দাদের সতর্ক থাকার নির্দেশ দেওয়া হয়েছে। পাশাপাশি, ঝুঁকিপূর্ণ এলাকায় যাতায়াত এড়িয়ে চলার পরামর্শ দেওয়া হয়েছে।

#IndianArmy#SuryaCommand

An avalanche struck a GREF Camp near Mana village in Garhwal Sector. A number of labourers are feared to be trapped. Indian Army’s IBEX BRIGADE swiftly launched rescue operations inspite of continuing heavy snowfall and minor avalanches. So far 10… pic.twitter.com/adVcAu9g4g

— SuryaCommand_IA (@suryacommand) February 28, 2025

তবে শুধু উত্তরাখণ্ড নয়, জম্মু ও কাশ্মীরের বেশ কয়েকটি উঁচু এলাকাতেও তুষারধসের সতর্কতা জারি করেছে স্থানীয় প্রশাসন। সেই কারণে সেখানে স্থানীয়দের উঁচু এলাকায় না যাওয়ার পরামর্শ এবং প্রয়োজনীয় সতর্কতা গ্রহণের নির্দেশ দেওয়া হয়েছে।

দেখুন আরও খবর:

The post বদ্রীনাথে বিপর্যয়! হুড়মুড়িয়ে ভাঙল হিমবাহ, বরফে আটক ৪৭ শ্রমিক first appeared on KolkataTV.